**2021. gada Jelgavas novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Jelgavas novada domē tika ievēlēti 19 deputāti. Vēlēšanās piedalijās 9 kandidātu saraksti, kas kopā sastāvēja no 179 kandidātiem.

Vēlēšanu norise
---------------

Jelgavas novadā atradās 20 vēlēšanu iecirkņi. Cenu pagastā varēja nobalsot Ānes kultūras namā un Branku pakalpojuma centrā, Elejas pagastā varēja nobalsot Elejas saieta namā, Glūdas pagastā varēja nobalso Dienas centrā "Zemgale" un Glūdas pagasta pārvaldē, Jaunsvirlaukas pagastā varēja nobalsot IKSC "Līdumi" un Jaunsvirlaukas pagasta administratīvajā ēkā, Kalnciema pagastā varēja nobalsot Kalnciema kultūras namā, Lielplatones pagastā varēja nobalsot Lielplatones muižā, Līvbērzes pagastā varēja nobalsot Kultūras namā "Līvbērze", Ozolnieku pagastā varēja nobalsot Ozolnieku sporta skolā, Platones pagastā varēja nobalsot Platones pagasta pārvaldē, Salgales pagastā varēja nobalsot Salgales pagasta pārvaldē, Sesavas pagastā varēja nobalsot Sesavas tautas namā, Svētes pagastā varēja nobalsot Svētes pagasta pārvaldē, Valgundes pagastā varēja nobalsot Tīreļu ārsta māja un Valgundes pagasta pārvaldē, Vilces pagastā varēja nobalsot Vilces tautas namā, Vircavas pagastā varēja nobalsot Vircavas pagasta pārvaldē un Zaļenieku pagastā varēja nobalsot Zaļenieku kultūras namā.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī nobalsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad dome tiek ievēlēta uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000 cilvēkiem.

Tiesības piedalīties Jelgavas novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Jelgavas novada administratīvajā teritorijā 90 dienas pirms vēlēšanu dienas, vai kuriem Jelgavas administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).

Kandidātu saraksti
------------------

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Jaunā konservatīvā partija | 10 | Andis Kursītis | 261 | 3,80% | 0 |
| 2 | Saskaņa | 18 | Irina Dolgova | 409 | 5,96% | 1 |
| 3 | KPV LV | 22 | Jurģis Miezainis | 209 | 3,05% | 0 |
| 4 | Latvijas attīstībai | 18 | Madars Lasmanis | 484 | 7,05% | 2 |
| 5 | Latvijas Zemnieku savienība | 22 | Ziedonis Caune | 2084 | 30,37% | 6 |
| 6 | Nacionālā apvienība "Visu Latvijai!"—"Tēvzemei un Brīvībai/LNNK" | 20 | Oskars Cīrulis | 731 | 10,65% | 2 |
| 7 | Jaunā Vienotība | 22 | Uldis Ainārs | 756 | 11,02% | 2 |
| 8 | Latvijas Reģionu apvienība | 21 | Dainis Liepiņš | 997 | 14,53% | 3 |
| 9 | Latvijas Zaļā partija | 22 | Andris Ozoliņš | 880 | 12,82% | 3 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts kļuva pieejams pēc vēlēšanu rezultātu apstiprināšanas.

| **Nr.** | **Deputāts** | **Saraksts** |
| --- | --- | --- |
| 1 | Ziedonis Caune | Latvijas Zemnieku savienība |
| 2 | Līga Lonerte |
| 3 | Ilze Vītole |
| 4 | Lolita Duge |
| 5 | Juris Lavenieks |
| 6 | Aivars Naglis |
| 7 | Dainis Liepiņš | Latvijas Reģionu apvienība |
| 8 | Vidmants Rinkuns |
| 9 | Dina Tauriņa |
| 10 | Andris Ozoliņš | Latvijas Zaļā partija |
| 11 | Jānis Kažotnieks |
| 12 | Ģirts Neija |
| 13 | Uldis Ainārs | Jaunā Vienotība |
| 14 | Artūrs Semjonovs |
| 15 | Oskars Cīrulis | Nacionālā apvienība "Visu Latvijai!"-"Tēvzemei un Brīvībai/LNNK" |
| 16 | Gundars Liepa |
| 17 | Madars Lasmanis | Latvijas attīstībai |
| 18 | Emīls Dobrājs |
| 19 | Irina Dolgova | Saskaņa |

Atsauces
--------

1. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
2. ↑  «Jelgavas novada deputātu kandidātu saraksti pašvaldību vēlēšanām». *ozolnieki.lv*. Ozolnieku novads. Skatīts: 2021. gada 5. jūnijā.
3. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
4. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
5. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
6. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
7. ↑  Latvijas Zemnieku savienība, aplūkots 2023. gada 21. februārī
8. ↑  Latvijas Reģionu apvienība, aplūkots 2023. gada 21. februārī
9. ↑  , aplūkots 2023. gada 21. februārī
10. ↑  Jaunā Vienotība, aplūkots 2023. gada 21. februārī
11. ↑  Nacionālā apvienība "Visu Latvijai!"—"Tēvzemei un Brīvībai/LNNK", aplūkots 2023. gada 21. februārī
12. ↑  Latvijas attīstībai, aplūkots 2023. gada 21. februārī
13. ↑  Saskaņa, aplūkots 2023. gada 21. februārī

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |